Иджырей мардэ, пщалъэ псоми йозагъэ
Шэджэм къалэм и хьэблэщIэмрэ Шэджэм ЕтIуанэ къуажэмрэ щатащ дэтхэнэми сабии 140-рэ щIэхуэну садитI.
Мы зэманым яужь итщ ухуэныгъэхэр муниципалитетхэм я мылъкум хагъэхьэным пыщIа дэфтэрхэр гъэхьэзырыным.
Сабий садхэр иджырей мардэ, пщалъэ псоми йозагъэ. Зы къату яухуа, псори зэхэту метр зэбгъузэнатIэу минитIым щIигъу хъу унэхэм хэтщ сабий гупиблыр зыщIэсынухэр, макъамэ, физкультурэ дерсхэр щрагъэкIуэкIынухэр, медицинэ пэшхэр, шхапIэхэр, административнэ къудамэхэр, гъэтIылъыпIэ хуэдэхэр.
Ухуэныгъэхэр ирагъэкIуэкIащ «Демографие» лъэпкъ проектым хыхьэу.
КъБР-м и Iэтащхьэмрэ
Правительствэмрэ я пресс-IуэхущIапIэ.
